

**РЕПУБЛИКА БЪЛГАРИЯ**

**Областна администрация**

**Хасково**

# **П Р О Т О К О Л № 1/01.04.2021 год.**

# **от неприсъствено заседание на Постоянно действащата междуведомствена областна комисия по транспорт**

Състав на комисията:

**ПРЕДСЕДАТЕЛ:** **Катя Крушкова** – Директор на дирекция АКРРДС, Областна администрация – Хасково;

**СЕКРЕТАР:** **Теодора Грозева** – Старши експерт в дирекция АКРРДС, Областна администрация – Хасково;

**ЧЛЕНОВЕ:**

**1. Наташа Динова** – Началник отдел НКЗП, Дирекция ИСДУОС, Община Хасково;

**2. Пламен Димов** – Главен експерт в Дирекция ОССДСОМП, Община Димитровград;

**3. Валери Чакъров** – Старши експерт „Транспорт и безопасност на движението“, Община Свиленград;

**4. Тони Тонев** – Младши експерт в отдел ИОС, Община Харманли;

**5. Никола Матанов** – Старши експерт ОМП, Община Любимец;

**6. Катя Николова** – Младши експерт „Транспорт“, отдел ОСИР, Община Тополовград;

**7. Живка Пенева** – Директор на дирекция ЕАОСАО, Община Симеоновград;

**8. Катина Георгиева** – Главен експерт в Дирекция „Устройство на територията, европейски проекти и строителство“, Община Ивайловград;

**9. Гинка Тенчева –** Началник отдел МПСХД, Община Минерални бани;

**10. Кязим Кязим** – Началник отдел „Канцелария“, Община Стамболово;

**11. Тонка Сарова** – Главен експерт „Икономическо развитие”, Община Маджарово;

**12. Антон Ставрев** – Началник на Областен отдел „Автомобилна администрация” Хасково;

**13. Златко Янков** – Главен експерт в отдел ИРД, ОПУ – Хасково;

**14. Кунчо Танев** – Главен инспектор, Районна железопътна инспекция – Пловдив;

**15. Григор Щилянов** – представител на „Национална транспортна камара“;

**16. Себахтин Исмаил –** представител на „Национално сдружение на автобусните превозвачи в България“;

**17. Константин Полихронов** – представител на „Корпорация на автомобилните превозвачи в България“.

Във връзка с постъпили в Областна администрация Хасково писма с вх. №№ РР-11-2/06.01.2021 год., РР-11-1-(1)/14.01.2021 год., РР-11-3-(2)/09.02.2021 год. и РР-11-7/25.02.2021 год., на основание на чл. 19, ал. 1 от Вътрешните правила на Постоянно действащата междуведомствена областна комисия по транспорт, се провеве неприсъствено заседание при следния

**ДНЕВЕН РЕД:**

Разглеждане на предложения за промяна на маршрутни разписания от републиканската и областната транспортни схеми, както следва:

 **1. *Община Хасково***

 1.1 Предложениеза промяна на съществуващи маршрутни разписания от републиканската транспортна схема с №№ 26101/22.12.2011 год. и 26102/22.12.2021 год. по автобусна линия Хасково – Ямбол, квота на община Хасково. Разписанията са утвърдени от Министъра на транспорта, информационните технологии и съобщенията и се изпълняват целогодишно. Искането на общината е да бъде закрит часът на тръгване от АГ Хасково посока Ямбол (7.00 ч.) в маршрутно разписание № 26101/22.12.2011 год. и часът на тръгване от Ямбол – АГ „Каргона“ посока Хасково (14.30 ч.) в маршрутно разписание № 26102/22.12.2011 год. Проектите - предложения са съгласувани от общините и областите, през чиято територия преминава автобусната линия: общ. Димитровград, общ. Симеоновград, общ. Гълъбово, общ. Ямбол, област Стара Загора и област Ямбол.

1.2 Предложение за промяна на съществуващо маршрутно разписание от областната транспортна схема на област Хасково по автобусна линия Хасково – Свиленград (7.00 ч. – 9.30 ч.), квота на община Хасково. Разписанието е утвърдено от Областен управител на област Хасково на 25.08.2020 год. Искането на общината е да бъде сменен часът на тръгване от АГ Свиленград от 9.30 ч. на 9.10 ч., времето за движение и времето за пътуване, при което се променят средната техническа скорост, средната съобщителна скорост, часовете на пристигане и тръгване от междинните спирки и часа на пристигане на крайните спирки по маршрута. Часът на пристигане на АГ Хасково от 11.20 ч. става съответно 10.40 ч., а часът на пристигане на АГ Свиленград от 8.50 ч. става съответно 8.24 ч. Няма промяна в периодичността на изпълнение. Налице е изискващото се по чл. 6а от Наредба № 2/15.03.2002 год. за условията и реда за утвърждаване на транспортни схеми и за осъществяване на обществен превоз на пътници с автобуси (Наредбата), съгласуване от общините, през чиято територия преминава автобусната линия: общ. Харманли, общ. Любимец и общ. Свиленград, както и Протокол по чл. 6, ал. 3 от същата Наредба, с който се доказва наличието на транспортна необходимост за гореописания проект, предвид по малкия интервал от посочения в чл. 16, ал. 2, т. 2 от Наредбата спрямо линия Хасково – Ивайловград (7.30 ч. – 13.30 ч.), квота на община Ивайловград.

1.3 Предложение за промяна на съществуващо маршрутно разписание от областната транспортна схема на област Хасково по автобусна линия Хасково – Рабово (12.30 ч. – 14.30 ч.), квота на община Хасково. Разписанието е утвърдено от Областен управител на област Хасково на 06.06.2000 год. Искането на общината е да бъде променен часът на пристигане на спирка Поповец от 14.07 ч. на 15.07 ч. и часът на пристигане на АГ Хасково от 16.56 ч. на 15.56 ч., както и премахването на престоя в посока Хасково на спирки: Светослав, Бял кладенец, Пътниково и Воденци, предвид факта, че автобуса не спира на тях. Промяната се налага поради установена техническа грешка при утвърждаването на гореописаното маршрутно разписание. По отношение на останалите характеристики на маршрутно разписание Хасково – Рабово, не се предвиждат промени. Налице е изискващото се по чл. 6а от Наредба № 2/15.03.2002 год. за условията и реда за утвърждаване на транспортни схеми и за осъществяване на обществен превоз на пътници с автобуси, съгласуване от община Стамболово.

 **2. *Община Стамболово*** *-* предложение за промяна на съществуващо маршрутно разписание от областната транспортна схема на област Хасково по автобусна линия Хасково – Рабово (14.00 ч. – 9.00 ч.), квота на община Стамболово. Разписанието е утвърдено от Областен управител на област Хасково на 06.06.2000 год. Искането на общината е да бъдат добавени нови спирки по маршрута: Голям извор и Долно Ботево и часът на тръгване от село Рабово да бъде сменен от 9.00 ч. на 8.30 ч., при което се променят и часовете на пристигане и тръгване от междинните спирки и часа на пристигане на крайните спирки по маршрута. Часът на пристигане на АГ Хасково от 10.25 ч. става съответно 10.07 ч., а часът на пристигане в село Рабово от 15.27 ч. става съответно 15.37 ч. Маршрутът на линията се удължава с 11 км. Променят се времето за движение, времето за пътуване, средната техническа и средната съобщителна скорости. Няма промяна в периодичността на изпълнение: ежедневно, без неделя. Налице е изискващото се по чл. 6а от Наредба № 2/15.03.2002 год. за условията и реда за утвърждаване на транспортни схеми и за осъществяване на обществен превоз на пътници с автобуси (Наредбата), съгласуване с община Хасково, както и Протокол по чл. 6, ал. 3 от същата Наредба, с който се доказва наличието на транспортна необходимост за гореописания проект, предвид по малкия интервал от посочения в чл. 16, ал. 2, т. 2 от Наредбата спрямо линии: Хасково – Маджарово (14.30 ч. – 7.25 ч.), квота на община Маджарово; Хасково – Тънково (8.00 ч. – 9.00 ч.), квота на община Хасково; Хасково – Долно Черковище (15.00 ч. – 9.30 ч.) и Хасково – Рабово (13.30 ч. – 7.15 ч.), квота на община Стамболово.

С писмо наш изх. № РР-11-2-(1)/09.03.2021 год., членовете на комисията бяха поканени да дадат становища по предложенията в срок до 31.03.2021 год. В посочения срок са изразени пет положителни становища по т. 1.1, четири положителни становища по т. 1.2, четири положителни становища по т. 1.3, пет положителни становища по т. 2 и нито едно възражение. Областна администрация Хасково изразява положително становище по всички точки от дневния ред. Съгласно чл. 19 ал. 2 от Вътрешните правила на постоянно действащата междуведомствена областна комисия по транспорт, в случай, че в указания в придружителното писмо срок не е постъпило писмено становище от членовете на Комисията, имащи право на глас по конкретния въпрос, се счита, че предложението за решение се подкрепя.

Въз основа на гореизложеното бяха взети следните

**РЕШЕНИЯ:**

**По т. 1.1 от дневния ред**

Постоянно действащата междуведомствена областна комисия по транспорт подкрепя предложението за промяна на съществуващи маршрутни разписания от републиканската транспортна схема с №№ 26101/22.12.2011 год. и 26102/22.12.2021 год. по автобусна линия Хасково – Ямбол, квота на община Хасково.

**По т. 1.2 от дневния ред**

Постоянно действащата междуведомствена областна комисия по транспорт подкрепя предложението за промяна на съществуващо маршрутно разписание от областната транспортна схема на област Хасково по автобусна линия Хасково – Свиленград (7.00 ч. – 9.30 ч.), квота на община Хасково.

**По т. 1.3 от дневния ред**

Постоянно действащата междуведомствена областна комисия по транспорт подкрепя предложението за промяна на съществуващо маршрутно разписание от областната транспортна схема на област Хасково по автобусна линия Хасково – Рабово (12.30 ч. – 14.30 ч.), квота на община Хасково.

**По т. 2 от дневния ред**

Постоянно действащата междуведомствена областна комисия по транспорт подкрепя предложението за промяна на съществуващо маршрутно разписание от областната транспортна схема на област Хасково по автобусна линия Хасково – Рабово (14.00 ч. – 9.00 ч.), квота на община Стамболово.

**Секретарят на комисията**:

1. Да подготви и предложи на Областния управител на област Хасково за съгласуване маршрутните разписания по т. 1.1, заедно с протокола от заседанието;
2. Да окомплектова и изпрати до републиканската комисия по транспорт преписка с изискуемите се документи за внасяне на заседание на републиканската комисия по транспорт по т. 1.1;
3. Да подготви и предложи на Областния управител на област Хасково за утвърждаване маршрутните разписания по т. 1.2, т. 1.3 и т. 2, заедно с протокола от заседанието;
4. Да изпрати утвърдените маршрутни разписания по т. 1.2, т. 1.3 и т. 2 на община Хасково и община Стамболово;
5. Да нанесе корекции в Областната транспортна схема на област Хасково, след което да предложи на Областния управител на област Хасково утвърждаването й;
6. Да изпрати на всички членове на Постоянно действащата междуведомствена областна комисия по транспорт настоящия протокол. Неразделна част от протокола са: Проект на решение на 2 бр. маршрутни разписания от Републиканската транспортна схема, проект на решение на 3 бр. маршрутни разписания от Областната транспортна схема на област Хасково и постъпилите в Областна администрация Хасково писмени становища от членовете на Комисията – 9 бр., 10 листа.
7. Да изпрати на всички членове на Постоянно действащата междуведомствена областна комисия по транспорт коригираната Областна транспортна схема на област Хасково.

**ПРЕДСЕДАТЕЛ:** ………………….....

 /Катя Крушкова/

**СЕКРЕТАР**: …………………………..

 /Теодора Грозева/